Oľga Janíková

Mgr. art. Oľga Janíková, rodená Chodáková (* 4. september 1951, Bratislava) je slovenská televízna a rozhlasová režisérka.

Kariéra 
 19691977: vyštudovala televíznu réžiu na Divadelnej fakulte Vysokej školy múzických umení v Bratislave, počas prerušenia štúdia pracovala rok ako krajská metodička pre folklór Východoslovenského osvetového strediska v Košiciach
 19771991: režisérka Československého rozhlasu v Bratislave
 19911993: odborná redaktorka Slovenského rozhlasu v Bratislave
 19932002: režisérka v slobodnom povolaní
 20022003: odborná redaktorka Slovenského rozhlasu v Bratislave
 2003súčasnosť: režisérka v slobodnom povolaní

Tvorba

Televízia 
 Slovenský folklór (1975): réžia dokumentárneho filmu pre STV; originálnym spôsobom mapuje folklór z regiónov východného Slovenska
 Tlstibáb (1977): réžia televíznej inscenácie modernej pôvodnej rozprávky (14 repríz v STV)
 Nedeľné chvíľky poézie (19932002): réžia netradičných profilov popredných slovenských básnikov v STV (M. Válek, M. Rúfus, I. Krasko, M. Haľamová, P. Janík a ďalší)
 Naša naj (1995): réžia 24 pokračovaní obľúbenej hudobnej relácie STV zameranej na folklór
 Hudobný relax (19932002): réžia cyklu invenčných clipov na klasickú hudbu svetových skladateľov (W. A. Mozart, F. Chopin, F. Liszt, G. Gershwin)
 dokumentárne filmy (od roku 1993): réžia portrétov viacerých osobností vedeckého a umeleckého života pre STV
 A slovo básňou sa stalo (1997): réžia unikátneho retroportrétu básnika M. Válka pre STV; prestížne ocenenie Telemúza za réžiu, scenár a interpretáciu
 Báseň a čas (1997): réžia nevšedného portrétu básnika M. Rúfusa pre STV
 Epilepsia (2003): réžia prenikavého pohľadu do histórie a nových liečebných metód závažného duševného ochorenia
 Gentleman na trávniku (2004): réžia portrétu legendárneho futbalového reprezentanta, trénera a lekára (otca režisérky) MUDr. Ivana Chodáka; koprodukcia STV a Axis
 Prežije kamzík? (2007): réžia náučno-metodického dokumentárneho filmu pre potreby SMOPaJ (Slovenské múzeum ochrany prírody a jaskyniarstva) v Liptovskom Mikuláši. Dielo zaujímavou hravou formou približuje spôsob života Kamzíka vrchovského tatranského. Ocenené na medzinárodných festivaloch a vysielané v STV.
 Zhovorčivý spachtoš (2008): réžia náučno-metodického dokumentárneho filmu pre potreby SMOPaJ v Liptovskom Mikuláši. Dielo ocenené na medzinárodných festivaloch a vysielané v STV.
 Aj zánik môže znamenať život (2008): réžia poetického dokumentárneho filmu o hľadaní zmyslu života a smrti pre potreby SMOPaJ.
 Lúčnica a Matelko (2020): scenár a réžia portrétu poprednej choreografky a invenčnej režisérky Oľgy Chodákovej (matky scenáristky režisérky); koprodukcia RTVS a OLI
 propagačné filmy (od roku 1993): Letisko M. R. Štefánika Bratislava, VÚB Invest a ďalšie
 dabing (od roku 1993): réžia niekoľkých desiatok pokračovaní viacerých obľúbených televíznych seriálov a približne 20 celovečerných primetimových titulov (o. i. Dom za všetky peniaze; Chyť ma, ak to dokážeš; Tomb Rider)

Rozhlas 
 rozhlasové hry (19771991): réžia niekoľkých desiatok úspešných diel domácich i svetových autorov (napr. Partia biliardu; Chlapci z Brazílie; Muž a gentleman); mnohé z nich aj scenáristicky spracovala (dramatizovala) pre rozhlas podľa literárnych predlôh
 Tri oriešky jednej múzy (19771991): 12 rokov autorsky a režijne pripravovala jednu z poslucháčsky najúspešnejších hudobno-hádankárskych relácií pre mládež
 umelecké rozhlasové relácie (19771991): réžia veľkého množstva umeleckej rozhlasovej tvorby (feature, dramatizované pásma, literárno-dramatické relácie)
 Pars pro toto (1991): autorsky a moderátorsky sa podieľala na vytvorení novej modernej publicistickej relácie venovanej umeleckej tvorbe
 Všetko je inak (2002): autorsky a moderátorsky pripravovala ročný cyklus rozhovorov o filozofii životného štýlu s poprednými odborníkmi na hinduizmus, judaizmus, budhizmus, šintoizmus, protestantizmus a pod.
 CD (od roku 1993): réžia mnohých populárnych rozprávkových titulov na MG a CD nosičoch, za ktoré získala viacero Zlatých platní a z ktorých viaceré majú formu muzikálu (napr. Mrázik, Tri múdre kozliatka, Budkáčik a Dubkáčik, Janko Hraško, Ako išlo vajce na vandrovku atď.)
 rozhlasové spoty (od roku 1993): réžia reklamných spotov pre viacerých renomovaných národných aj nadnárodných klientov (ocenenie Zlatý klinec za réžiu rozhlasového spotu AUDI A4 – Váš štvrtý rozmer – 1997)

Divadlo 
 malé javiskové formy (1982): režijne a herecky spolupracovala s legendárnym divadlom malých satirických foriem Mandragora; ocenenie na podujatí Kremnické gagy

Ocenenia 
 ocenenie na podujatí Kremnické gagy v rámci pôsobenia v divadle malých satirických foriem Mandragora (1982)
 Zlatý klinec za réžiu rozhlasového spotu AUDI A4 – Váš štvrtý rozmer (1995)
 A slovo básňou sa stalo: réžia portrétu básnika M. Válka pre STV; prestížne ocenenie Telemúza za réžiu, scenár a interpretáciu (1997)
 Zlaté platne za viaceré MG a CD nosiče
 Prémia Literárneho fondu za réžiu dabingu seriálu pre deti Stanley (2007)
 1. miesto v kategórii náučno-metodických filmov a Cena Slovenského poľovníckeho zväzu za rok 2007 za prínos pre vzdelávanie na medzinárodnom festivale HUBERTLOV Levice za film Prežije kamzík?.
 Diplom Národnej poroty na 24. medzinárodnom filmovom festivale AGROFILM 2007 v Nitre za film Prežije kamzík?.
 2. miesto v kategórii náučno-metodický a dokumentárny film, Cena Slovenského poľovníckeho zväzu za rok 2008 za prínos pre vzdelávanie na 13. medzinárodnom festivale filmov s tematikou poľovníctvo a ochrana prírody HUBERTLOV Levice o Putovný pohár HUBERTLOVU za film Zhovorčivý spachtoš.
 Cena Národnej poroty na 25. medzinárodnom filmovom festivale AGROFILM Nitra 29. 9.-3. 10. 2008 za film Zhovorčivý spachtoš.
 Cena divákov na 25. medzinárodnom filmovom festivale AGROFILM 2008 v Nitre v konkurencii 111 filmov z 21 krajín za náučno-metodický film Zhovorčivý spachtoš.
 Cena riaditeľa poľského Tatranského národného parku na medzinárodnom festivale Spotkania s filmom górskym Zakopane 10.-13. 9. 2009 za film Zhovorčivý spachtoš. Ocenenie sa udeľuje snímkam, ktoré zobrazujú jedinečný vzťah človeka a prírody.
 Cena Literárneho fondu za celoživotnú rozhlasovú tvorbu (2016)
 Zázračný oriešok 2020; Cena RTVS za najlepšiu réžiu monologickej rozprávky.

Rodina 
 prastará matka Oľga Krčméryová, rod. Petényová
 praujec Štefan Krčméry, spisovateľ
 starý otec Viktor Sekey, vydavateľ
 matka Oľga Chodáková, choreografka a televízna režisérka
 otec MUDr. Ivan Chodák, lekár a športovec
 brat prof. Ing. Ivan Chodák DrSc., chemik
 manžel Mgr. art. Pavol Janík, PhD., spisovateľ

Iné projekty

Externé odkazy 
 BABELMATRIX | International Portal
 Osobná stránka
 Jubileum | RTVS 2016
 Jubileum | Literatura.Umění.Kultura 2016 | online

Osobnosti z Bratislavy
Absolventi Vysokej školy múzických umení
Slovenské rozhlasové režisérky
Slovenské televízne režisérky